Але я мяркую, што пазітыўныя ўражаньні ад пабачанага архітэктурнага помніка засталіся больш з-за агульнага настрою вандроўкі. Сонечнае красавіцкае надвор’е, хуткі і ўдалы аўтаспын да Багушэвічаў, шмат вольнага часу і неверагодная лёгкасьць і нязмушанасьць… Канешне ж, крыху папсавалі карму абламанымі галінамі на дрэве, разбураным трухлявым пнём і парушанай сьцяной касьцёла, але сёньня гэта толькі добрая нагода пасьміхнуцца, узгадваючы пра нашае раптоўнае вясновае падарожжа.